„Adevărata amenințare vine dinspre Belarus”. Regimul Lukașenko și Ucraina își consolidează fiecare apărarea la granița comună
Armata din Belarus a anunțat, sâmbătă, desfășurarea unor sisteme antiaeriene suplimentare la granița cu Ucraina. Anunțul vine după ce, anterior, a sporit acolo efectivele forțelor terestre, în timp ce a acuzat Ucraina de pregătirea unor acte de spionaj și sabotaj. Guvernul de la Kiev a negat și a transmis că doar își consolidează liniile defensive la frontiera bielorusă, pe unde trupele invadatoare ruse au pătruns în februarie 2022.